Aivars Emsis

**Aivaras Emsis** (*Aivars Emsis*; g. 1996 m. liepos 18 d.) – futbolininkas kilęs iš Latvijos, puolėjas. Buvo kviečiamas į įvairaus amžiaus Latvijos jaunimo rinktines, o atstovaudamas U-21 rinktinei sužaidė 5 susitikimus.

## Karjera
Žaidė Latvijoje: JDFS Alberts, Metta/LU, FK Jelgava, FK Spartaks Jūrmala klubuose. 

### Vokietija
Buvo išvykęs į Vokietiją (Bischofswerdaer FV 08).

### FC Džiugas
2021 m. sutartis buvo pasirašyta su Džiugu. Debiutavo A lygoje 2021 m. kovo 14 d. prieš Panevėžį. 2021 m. balandžio 8 d. pelnė debiutinį įvartį A lygoje rungtynėse prieš Nevėžį.

2021 m. gegužės 27 d. rungtynėse prieš FK Sūduva latvis įsiveržė į baudos aikštelę ir varžovų vartininkas Makis Giannikoglou pažeidė taisykles. 11 metrų baudinį realizavo Leo Ribeiro ir rezultatas tapo 1:0 telšiškių naudai. Galutinis rungtynių rezultatasitijos ekipa iškovojo pergalę prieš A lygos lyderius.

2021 m. birželio 15 d. LFF taurės aštuntfinalio rungtynėse prieš Be1 NFA pasižymėjo pelnydamas net tris įvarčius ir padėjo Telšių „Džiugui“ nugalėti varžovus rezultatu 6:0.

2021 m. liepos 23 d. rungtynėse prieš FK Riteriai, pelnė įvartį, kai realizavo 11 m. baudinį, tačiau tai neišgelbėjo žemaičių nuo pralaimėjimo. Šiose rungtynėse rezultatu 3:2 nugalėjo „riterių“ ekipa.

2021 m. rugsėjo 11 d. pasižymėjo įvarčiu prieš FK Sūduva. Namuose rungtyniavę telšiškiai pralaimėjo marijampoliečiams rezultatu 2-3.

2021 m. rugsėjo 18 d. rungtynėse prieš FK Žalgiris pasižymėjo įvarčiu ir prisidėjo prie žemaičių klubo pergalės prieš čempionus. Telšiškiai nugalėjo rezultatu 2-1.

### Graikija
2022 m. sausio mėn. tapo žinoma, kad žaidėjas persikėlė į Graikiją, į AO Kavala. Šis klubas žaidė Antroje Superlygoje.

### FC Džiugas
2022 m. vasario 11 d. buvo paskelbta, kad žaidėjas grįžta į „Džiugą“. A lygoje sužaidė trylika rungtynių ir pasižymėjo pelnydamas tris įvarčius. 

2022 m. rugpjūčio 10 d. pranešta, kad žaidėjas paliko klubą.

2022 m. persikėlė į Italiją, kur atstovavo USD Lavello, kuris rungtyniavo Serie D.

### „Sūduvos“ klubas
2023 m. sausio 28 d. pasirodė pranešimai, kad sudaryta sutartis su FK Sūduva.

2023 m. kovo 5 d. įvyko debiutas A lygos rungtynėse prieš FK Kauno Žalgiris. Latvis pasirodė startinėje sudėtyje, o vėliau buvo pakeistas.

2023 m. gegužės 9 d. pasižymėjo įvarčiu LFF taurės turnyro antrojo turo rungtynėse prieš „Ukmergės“ klubą. Po žaidėjo tikslaus smūgio rezultatas tapo 3:0, kuris nebepakito iki rungtynių pabaigos. Mačas baigėsi triuškinančia „Sūduvos“ klubo pergale rezultatu 3:0.

2023 m. gegužės 30 d. LFF taurės rungtynėse prieš „Neptūno“ klubą pelnė įvartį. Marijampoliečiai rezultatu 2:0 nugalėjo varžovus ir pateko į kitą etapą.

2024 m. sausio 2 d. tapo žinoma, kad futbolininkas lieka Marijampolės Sūduvoje.

### „Bangos“ klubas
2025 m. sausio 10 d. tapo žinoma, kad futbolininkas persikėlė į Gargždų Bangą.

2025 m. vasario 22 d. oficialiai debiutavo klube Supertaurės rungtynėse prieš Vilniaus „Žalgiris“. Hadžis pelnė du įvarčius ir vilniečiai pirmavo rezultatu 2-0, tačiau gargždiškiai išlygino rezultatą. Rokas Filipavičius realizavo 11 metrų baudinį, o Dovydas Norvilas išlygino rezultatą. Supertaurės laimėtojai paaiškėjo tik baudinių serijos metu.

2025 m. kovo 1 d. pelnė pirmąjį savo įvartį A lygoje atstovaudamas „Bangos“ klubui.

2026 m. sausio mėn. tapo žinoma, kad futbolininkas paliko „Bangos“ klubą.

2026 m. vasario pradžioje Maltos klubas Gżira United FC pranešė, kad su žaidėju sudaryta sutartis.

## Statistika
; A lygos statistika

Spalvų reikšmės: 
: rungtyniavo A lygoje;

## Taip pat skatykite
*  Eduards Emsis – futbolininkas.

## Išnašos

## Nuorodos
* alyga.lt svetainė
* SOCCERWAY
* Transfermarkt
* fcdziugas.lt
* lietuvosfutbolas.lt
* Globalsportsarchive